JohanHeinsen/ENO huggingface dataset:
Aarhuus Stifts-Tidende, 1838-10-24
Handels- og Skibsefterretninger. Kbhvn., den 20de Octbr. - Vi have her havt en frygtelig Storm af NB., saa at mange Skibe her og ved Helsingør have lidt Skade. En engelsk Brig er sunken i Kattegattet og i dette Øieblik kommer Dampskibet og fra Helsingør med en Brig, der er bleven overseilet og har mistet Master og Bugspryd. Desværre, er ogsaa Mandskabet forulykket. Stormen har overalt anrettet sørgelige Ødelæggelser og Søen har faaet talrige Offere. - Frederikshavn, den 22de Octbr. Natten fra 20de til 21de de reiste sig her en heftig Storm, der omtrent Kl. mellem 1 og 2 udartede til en Orkan, liig den vi den 11te Marts 1822 oplevede. Uveiret rasede uafbrudt til næste Dags Eftermiddag, dog af en mildere Characteer fra Morgenstunden. Vi kunne ikke andet end formode de førgeligste Følger af denne orkanagtige Storm, saameget mere, som Vinden den 20de om Formiddagen var sydlig, hvilket herfra og sandsynligviis ogsaa andre Steder fra lokkede flere Skibe tilsøes, men da Vinden om Eftermiddagen ved Aftenstid, da Stormen begyndte, gik til en N.t. V. indsee vi ikke nogen Mulighed i, for de afgaaede Skibe, at have kunnet holde Søen. Fire smaae norske Fartøier, af hvilke det ene havde en norsk Familie ombord, der havde opholdt sig ved det Conradsenske Glaspusteri paa Nørlund, afgik om Formiddagen herfra, men vi have senere hverken seet eller hørt fra dem. - Det er især under saadanne Omstændigheder, at vor Havns Nytte maa indsees; den har saaledes en eneste Nat frelst Hundreders Liv, som ellers uundgaaelig havde været Dødens Bytte. Maatte kun Søfarende paaskjønne en saa gavnlig Indretning, og skjænke den den Opmærksomhed et saadant Værk har Krav paa. Iblandt de mange Skibe, hvoraf vor Havn under Orkanen var opfyldt, tog ikke et eneste Skade, et yderligere Beviis paa den Tryghed, hvormed Fremmede kunne anløbe et saa sikkert Tilflugtsted i Faren. - Jdag indløb Efterretninger fra Landet, der ikke lyde synderlig gunstigere. Flere Huse skulle have taget meer eller mindre Skade, Tagene være afrevne og Korn- og Høstakke adsplittede. - Skonnerten "Die Elbe, med Udvandrerne til Amerika, ligger endnu her i Havnen. - Til Christiania ere den 15de og 16de følgende Skippere ankomne: Sørensen af Horsens, Lauritzen, af Kallundborg, J. Kleis af Sams; den 17de anløb H. Kaarsberg af Aarh. Valløe Saltværk. (Aalb. Av.)
Aarhuus Stifts-Tidende, 1838-10-24
Kbhvns Børs=Cours den 23de Octbr. 1838. Hamborg 2 M. - a vista 199. Spec. 200 – 12 Mk. 4 pC. kgl. Obl. 93 a 93 ½ Nat. Bl. Obl. (4 Febr. 1820. 102 a 102. 4 pC. uopsigelige Rigsb. Obl. 102 1/2 a 103. Nationalbank Actier 78.
Aarhuus Stifts-Tidende, 1838-10-24
Kjöbenhavns Havnepriser, den 20de Octbr. Hvede 6 Rbd. 3 Mk. a 1 Rbd. 4 Mk. Rug, fra Provindserne, 4 Rbd. 4 Mk. a 4 Rbd. 5 Mk. Byg, radet, 3 Rbd. 2 Mk. a 3 Rbd. 2 Mk. 8 s. Havre 2 Rbd. 2 Mk. 12 s.a 2 Rbd. 4 Mk. Ærter 3 Rbd. 4 Mk. a 4 Rbd. 3 Mk. Tønden.
Aarhuus Stifts-Tidende, 1838-10-24
Aarhuus, den 24de October. Med Hensyn til den i Aalborg Avis af Sjællandsposten meddeelte Efterretning, at en Aarhuus=Paquet den 12te dennes skulde være total forliist med Besætning og 20 Passagerer, er det os en Glæde at kunne berette, at Paquetten No. 1 sidste Gang, formedelst Modvind, blev temmelig længe borte, men lykkelig og vel ankom hertil i Gaar, efter i Mandags anden Gang at være afgaaet fra Kjøbenhavn.
Aarhuus Stifts-Tidende, 1838-10-24
Af de trende Smakker, som afgik herfra i Mandags Morges for at overføre Passagerer samt 126 Kreaturer til Kallundborg, ere de tvende, formedelst Storm og Modvind, efter 2 Gange 24 Timers Forløb, komne tilbage, uden at have naaet Bestemmelses stedet. Den tredie Smakke vandt derimod Reisen, og er allerede i Formiddags kommen her tilbage. Müllers Selskab, som endnu er bleven forøget med en Hr. og Mad. Wimmer, tvende Døttre af den afdøde saa yndede Skuespiller Pøschel og en udmærket Musikdirecteur, Hr. Neumann, indtræffer hertil i næste Uge, og agter for det Første at give 4 Forestillinger, bestaaende af ganske nye Lystspil og VauI deviller.
Aarhuus Stifts-Tidende, 1838-10-24
Reisende med Dampskibet Dania. Fra Kallundborg til Aarhuus: Rector Hasselbalch, Cand. theol. Høegh Guldberg, Pastor Finchenhoff, Lieutn. Wormskjold, Jfr. Hjorth, Wissing og Eskildsen, Studenterne Buch, Marzetta og Holm, Cand. theol. Mørch, Mad. Krøyer, Cand. pharm. Sletting, Mad. Glorup, Consul Bache, Kjøbm. Ryegaard, Gartner Berg m. Kone og Barn, Høker Haldberg m. Kone og Barn, Tømmersv. Andersen. Med Paquetten No. 1 fra Kjøbenhavn: Madame Møller, Jomfruerne H. Gude, L. og E. Dændtler.
Aarhuus Stifts-Tidende, 1838-10-24
Bekjendtgjørelser. At det var den Alvises Villie ved en hurtig og rolig Død den 12te d. M. at bortkalde til et bedre Hjem vor gode Moder og Svigermoder Elisabeth Cathrine, Schumacher, fød Suenssen, Enke efter Divisions adjutant og Kammerjunker Schumacher, i hendes 58de Aar, bekjendtgjøres herved sørgeligst for fraværende Slægt og Venner. Hvo, der kjendte vort gjensidige Forhold, vil vide hvad vi i den Hensovede have tabt. Nim Præstegaard, den 16de Octbr. 1838. d. M. West, C. F. West. født Schumacher.
Aarhuus Stifts-Tidende, 1838-10-24
Fra det Kongelige General-Toldkammer og CommerceCollegium er os igjennem Stiftamtet blevet tilstillet Jnstruction for Skibsmaalingen i Danmark, der paa Borgermesterens Contoir af Handlende, Skibsrhedere og Skippere vil kunne erholdes til Gjennemlæsning. Aarhuus, den 20de Octbr. 1838. Magistraten.
Aarhuus Stifts-Tidende, 1838-10-24
De ærede Forældre, som ønske deres Børn forberedte af mig til førstkommende Confirmation, ville behageligen lade dem antegne hos mig, helst inden Udgangen af denne Maaned. Aarhuus, den 20de October 1838. Gruner.
Aarhuus Stifts-Tidende, 1838-10-24
Tirsdagen den 30te October førstkommende, om Eftermiddagen Kl. 2, foretages Auction i Boet efter afgangne Ritmester v. Wemer, over dennes Efterladenskaber, bestaaende af Meubler, Sengeklæder og Gangklæder m.v. Auctionen holdes i den Afdødes havte Bopæl hos Skomagermester Petersen paa Skolegaden. Hvilket herved bekjendtgjøres. Aarhuus, den 24de October 1838. Fleischer.
Aarhuus Stifts-Tidende, 1838-10-24
Vare-Auction. Tirsdagen den 6te November førstk., om Eftermiddagen Kl. 2, bliver efter Begjæring af Auctionsholder Herther i Byen afholdt Auction over følgende Vare: 115 Al. diverse Couleurer fiint Klæde, 20 ½ Al. Doffel, 11 ½ Al. Boakins, 320 Al. Bolster, 343 Al. diverse Sirtser, 154 Al. Musselin, 40 Al. Jndienne, 362 Stkr. diverse Tørklæder, forskellige Galanterie= og Jsenkramvare, hvoriblandt store moderne Speile, deels i forgyldt og deels i Mahognie Ramme, Taffel=Uhre, Crystal= og Glassager, Knive og Gafler, laqverede Præsenteer= og Flaskebakker, m. m. m. Auctionen afholdes i Gaarden No. 43 paa Skolegade hvor Varene 3 Dage før Auctionen ere til Eftersyn. Hvilket herved til Liebhaveres Efterretning bekjendtgjøres. - Aarhuus, den 23de Octbr. 1838. Fleischer.
Aarhuus Stifts-Tidende, 1838-10-24
Trykt i Aarhuus Stiftsbogtrykkerie. Ballegaard i Hornborg Sogn, Rim Herred, 1 1/2 Miil fra Horsens af Hartkorn, Ager og Eng 6 Tdr. 2 Skpr. 1 Fdkr. 2 Alb. med et Areal af circa 100 Tdr. Land geometrisk Maal, bliver, ifølge Forlangende af Arvingerne efter afdøde Madame Darling stillet til Bortsalg ved Auction, som holdes i Gaarden Tirsdagen den 13de November dette Aar, Formiddag Klokken 11. Gaarden med dens Avl kan strax modtages af Kjøberen. Den aarlige Udsæd er sædvanli10 Td. Rug, 10 Tdr. Byg, 20 a 25 Tønder Havre, foruden Kartofler, Vikker og Ærter m.v. To Tønder Lander besaaet med Raps, som staaer i god Grøde. To Tonder Land er bevoxet med Skov, og fornøden Tørveskjær haves i Marken. Jorderne ere af særdeles god Bomtet og alle beliggende i en samlet Lod omkring Gaarden. Ved denne holdes 6 Heste, 24 a 30 Fækreaturer og 20 Faar. Bygningerne afgive passende Bopæl for en Familie udenfor Bondestanden. Forpagter Hansen paa Merringgaard foreviser Eiendommen, i hvilken 4000 Rbd. af Kjøbesummen kunne forblive staaende. Lysthavende indbydes. Woer og Nim Herreders Contoir i Horsens, den 20de October 1838. J Hr. Justitsraad, Herredsfoged Bernths Fraværelse Lassen, const.
Aarhuus Stifts-Tidende, 1838-10-24
Undertegnede er flyttet fra det store Torv til Vestergade i Hr. Boghandler Warbergs Sted, hvor jeg som som forhen anbefaler mig med Dame=Pynt. E. Kamp, Modehandlerinde. Paquetten No. 1, der føres af Capt. P. Michelsen, som formedelst Modvind og stærkt stormende Veir først ankom hertil i Gaar, afgaaer igjen herfra førstkommende Fredag den 26de dennes, og medtager Passagerer, Qvæg og Stykgods. Aarhuus, den 24de October 1838. W. J. A. Leverkhuusen.
Aarhuus Stifts-Tidende, 1838-10-24
Skipper Halmøe, førende Jagten bro, afgaaer fra Colding til Kjøbenhavn Onsdagen den 31te Octbr., medtagende Fragtgods og Passagerer. Colding, den 20de October 1838. A. Wissing & Sønner.
Aarhuus Stifts-Tidende, 1838-10-24
For mine ærede Kunder, saavel heri Byen som udenfor Samme, der have forundt mig deres Arbeide, tjener dette til behagelig Efterretning, at jeg er flyttet fra Hr. Boghandler Warberg paa Vestergade til Klostergade ved Siden af Enkemadame Willadsen, ligefor Badstegade. Enhver der vil anbetroe mig deres Tøi til Forarbeidelse forsikkres godt og durabelt Arbeide og i alle Henseender saavidt muligt efter Ønske og saa billig som muligt. At vinde mine Kunders Yndest og Tilfredshed, skal jeg stedse efter bedste Ævne bestræbe mig for. C. Grouleff. Skrædermester.
Aarhuus Stifts-Tidende, 1838-10-24
Hos en Præstefamilie mellem Aarhuus og Randers kunne nogle Børn modtages til Opdragelse og Underviisning i de almindelige Skolevidenskaber, Musik og Haandarbeider, samt i at tale og skrive Tydsk, Fransk og Engelsk. Nærmere Oplysning meddeler Adressecontoiret i Aarhuus.
Aarhuus Stifts-Tidende, 1838-10-24
Et ungt Menneske ønsker sig Condition til 1ste Novbr. som Skriver. Adressecontoiret i Aarhuus giver nærmere Oplysning.
Aarhuus Stifts-Tidende, 1838-10-24
For en rask og stærk Dreng, som har Lyst til at lære Bagerprofessionen, er til førstkommende Novbr. en Tjeneste at faae. Man henvender sig til M. Carlsen.
Aarhuus Stifts-Tidende, 1838-10-26
No 174. den 26de October. Fredagen. med Brevposterne Den til Forsendelse allene privilegerede Kongelig allernaadigst Aarhuus Stifts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1838-10-26
Nyheder fra Udlandet. Fra Berlin skrives under 10de dennes: Her tales meget om at den hannoveranske Differentz vil blive udjævnet ved vor Konges Mægling; og at en saadan er mulig, bliver ikke betvivlet; ogsaa skal den hannoveranske Regjering være tilbøielig til at indgaae paa Forslag, som blive gjorte herfra, og som ikke vilde være mindre egnede til ogsaa at tilfredstille Stænderne. - Fra Petersborg imødeseen man snart interessante Efterretninger; Keiserens Hjemkomst vil ustridigen give denne Keiserstads Bevægelser et nyt Liv, om hvis Conflect i Orienten neppe nogen Tvivl meer er tilbage. – Som det hedder, ventes ogsaa Feldtmarschall, Fyrst Paskewitsch til Petersborg, for der maaskee af Keiserens Hænder af modtage vigtigere og vanskeligere Missioner, end han i dette Øieblik har at fuldbringe i Kongeriget Polens fredelige Hovedstad.
Aarhuus Stifts-Tidende, 1838-10-26
Fra den polske Grændse meddeles under 2den dennes Efterretninger fra Warschau, ifølge hvilke mange Fængslinger der have fundet Sted. Man troer, at den russiske Regjering er paa Spor efter et nyt Complot. Den store Masse af den polsk Nation, især Bondestanden, er godt russisk findet og enhver urolig Bevægelse i Polen har sin Grund i fremmed Indflydelse, i en Deel af den polske Adel Misstemning, der desuden er opdragen i fremmede Grundsætninger og aldeles ikke maa forvexles med den polske Nation. Hvor godt Lederne af den sidste Revolution meente det med Folket, har dette havt Leilighed nok til at overtyde sig om. Til hine Fængslinger søger man Foranledningen i det Mord, som en polsk Adelsmand, Hr. Levei, har begaaet paa en Handelsmand i Krakau, der stod i Ry for at være en russisk Angiver. Den opdagede Morder tilstod uden Omsvøb Gjerningen og erklærede, at samme Skjæbne forestod alle Angivere. Man fandt i hans Bolig Navnelister, ved hvilke flere Personer, skulle være bleven compromitterede. Og fra Warschau meldes under f. D.: Den herværende engelske Consul, Oberst Barnet, er reist til Krakau, for at gjøre sig bekjendt med de nærmere Omstændigheder ved det der begangne politiske Mord. Man undre sig her almindelig, hvorledes han, til en saadan Hensigt, kunde erholde et Pas til Krakau af den herværende Øvrighed, da der, som bekjendt, af de tre Magter, som decreterte denne lille Fristats militaire Besættelse, er bleven protesteret imod en engelsk Agents Nærværelse i samme. Hr. Barnet omgaaer ved disse Besøg den for nødvendig anseete Forholdsregel; og man veed ikke, hvorledes man skal forklave sig den Modsigelse, hvori vor Øvrighed derved sætter sig.
Aarhuus Stifts-Tidende, 1838-10-26
Fra samme Bye meldes under 16de ds. Hs. Maj. Keiseren har, for ved Høisammes faderlige Mildhed, at lette deres Stilling, som under den sidste Opstand lode sig henrive til Forvildelser, men ved sildigere Anger over deres Forseelser gjorde sig værdige til Hensyn, ifølge Fyrst=Statholderens Forestilling, allernaadigst bestemt, at Officererne af den forhenværende polske Armee, som mangle Midler til at ernære sig, saavelsom deres Enker og forældreløse Børn, ogsaa fremdeles skulle vedblive at trække en Deel af den treaarige Understøttelse, som blev dem udbetalt indtil den 1ste Januar d. A. - Chefen for den active Armees Generalstab, Fyrst Gortschakow, er vendt her tilbage fra Udlandet; og Generallieutenant Grev v. Nesselrode er afreist herfra til Petersborg. Generaladjuiant Schipow, Director for Regjeringscommissionen for det Jndre og for de geistlige og Underviisnings-Anstalter, har tiltraadt en Rundreise igjennem Gouvernementerne Kalisch, Krakau og Sandomir.
Aarhuus Stifts-Tidende, 1838-10-26
Fra Jass, skrives under 5te ds. Jfølge Efterretning fra Odessa (Sebastopol?) var fra den derværende Havn afseilet en stærk Skibsafdeling af 1 større og mindre Krigsfartøier under Commando af Admiral Lasarew. Der udbredte sig strax det Rygte, at flere engelske Koffardifarere i Trapezunt, der skulde føre store Forraad af Krigsmaterial med sig, beredte sig til at afgaae til den tscherkassiske Kyst, for at træde i Samqvem med de derværende Jndvaanere; hiin Skibsafdeling skulde derfor være bestemt til at hindre hine Koffardifarere fra at lande. Det er imidlertid vist, at den russiske Flaade har taget sin Retning til hiin Kyst, for der at optage de bevægelige Corps, som Sommeren over have opereret imod Tscherkasserne, og bringe dem tilbage til deres Vinterstationer. Der bliver nu saameget Mandskab ladt tilbage i hine Egne, som er uundgaaelig nødvendigt for at holde de russiske Forter besatte. Før næste Foraar vil ingen Exvedition fra denne Side blive foretaget imod Tscherkasserne. Rustningerne vedvare imidlertid i Syd=Rusland, og efter velunderrettede Personers Forsikkring staae allerede 100,000 Mand Troppe, af alle Vaabenarter rede til, paa ethvert Vin at anvendes hvorsomhelst. En endnu større Magt vil inden kort Tid blive gjort disponibel.
Aarhuus Stifts-Tidende, 1838-10-26
Fra Petersborg meldes under 13de ds. Sidste Tirsdag Aften indtraf Deres Keiserlige Majestæter med Storfyrstinderne fra Reval til ZarskojeZelo, Alle i ønskeligste Velbefindende. Jgaar ved Middagstid glædede vore høie Herskaber Residentsen, for første Gang efter deres Tilbagekomst fra Udlandet, med deres Nærværelse og stege af i det Anitschkomske Pallads, men vende allerede idag igjen tilbage til Zarskoje Zelo, hvor de endnu ville tilbringe nogle Uger af Efteraaret. Keiseren, der idag Formiddag bivaanede den militaire Parade, blev af Krigerne og det forsamlede Folk hilset med et jublende flere Gange gjentaget Hurra.
Aarhuus Stifts-Tidende, 1838-10-26
Fra Smyrna meldes under 29de f. M. Den herværende Journal skriver fra Konstantinopel af 27de: Man taler i nogle Dage om, at den engelske Regjering har den Hensigt at løse den største Vanskelighed ved det ægyptiske Spørgsmaal med eet Slag og tvinge Mehemed Alt til at afvæbne sin Armee og sin Flaade og at opgive sin fjendtlige Stilling imod Por ken, saavel tillands som tilsøes. Under denne Betingelse vilde han beholde de ham ved Forliget i Kintahia tilkjendte Besiddelser, dog kun som Sultanens Vasal. J Tilfælde af Vægring fra hans Side vilde man anvende Magt, og Følgerne af en saadan Forholdsregel kunde da blive sørgelige for ham. Man forsikkrer, at den brittiske Admiral Stopford har den befaling at begive sig til Alexandria med sin Flaade, hvis Vicekongen skulde tilbagevise hine Forslag. Samme Blad melder fra 10de f. M.: Mehemed Al vil, efter Forlydende, skikke et Slags Gesandt til Europa, for at retfærdiggjøre sit hidtilværende Forhold og forsvare sine Interesser ved Frankrigs og Englands Hoffer, hvis det nemlig lykkes ham at forskaffe en saadan Gesandt Adgang, hvilket dog endnu synes meget tvivlsomt, da Vicekongen, ifølge sin Stilling som Storherrens Undersaat, ikke har nogen Ret til at underhandle directe med de Magter, hos hvilke hans Souverain holder Agenter.
Aarhuus Stifts-Tidende, 1838-10-26
Fra Paris meldes under 15de ds. Efter Beretninger fra Madrid af 10de ds. var General Narvaez indtruffen der og havde i Selskab med Hertugen af Frias gjort Dronningen sin Opvartning, for at bringe hende Forsikkringen om sin Hengivenhed. Efter sildigere Beretninger skal han ved Efterretningen om General Alair's Udnævnelse til Krigsminister atter have indgivet sin Ansøgning om Afsked.
Aarhuus Stifts-Tidende, 1838-10-26
De nyeste Efterretninger fra den schweitzerske Grændse berette nu, at der overalt er kommen Befaling til de derværende Tropper til at trække sig tilbage. Ved Prinds Ludvig Napoleons Afreise er Stridspørgsmaalet dog endnu ikke ganske bleven afgjort, idet Hertugen af Montebello vel har ladet de militaire Forholdsregler stille i Beroe, men tillige antydet, at Frankrig imødeseer en tilfredsstillende Erklæring fra Landdagen, og maa, i modsat Fald, gjøre den ansvarlig for alle mulige mødende Tilfælde i den Anledning. Jmidlertid maa dog General Aymards Afgang ansees som en Tilfredsstillelse, der er beviist Schweiz.
Aarhuus Stifts-Tidende, 1838-10-26
Fædrelandet. Khvn. den 23de Octbr. Jmorgen ventes Hs. K. H. Prindsesse Wilhelmine og høie Gemal Hs. D. Hertugen af Glücksborg hertil med Dampskibet fra Kiel. Den i Anledning af Hs. M. Dronningens høie Fødselsdag, paa Søndag, bestemte Festforestilling paa det kgl. Theater vil blive givet samme Dags Aften. (Meddeelt.)¬
Aarhuus Stifts-Tidende, 1838-10-26
- Jfr. Grahn fremtræder i Aften, førstegang efter sin Hjemkomst, paa det kgl. Theater. Først dandser hun den spanske Nationaldands Cachucha, og derefter optræder hun i Brama og Bayaderen, hvori hun udfører Bayaderens Parti. Alle Billetter ere udsolgte dertil. (Md.)¬
Aarhuus Stifts-Tidende, 1838-10-26
- Natten imellem sidste Søndag og Mandag har der været 2 Jldebrande paa Landet her i Nærheden. Paa det ene Sted brændte 2 Gaarde og nogle Mennesker. (Md.)
Aarhuus Stifts-Tidende, 1838-10-26
Thorvaldsen staaer i Dag selv paa Frue Kirkes Stillads, for at opstille sine herlige Billeder, over Portalen. (Md.)¬
Aarhuus Stifts-Tidende, 1838-10-26
- Det Tourniaireske Kunstberiderselskab gjør her en overordentlig Lykke. Man paastaaer, at det hver Aften, det spiller, har en reen Indtægt af 5 a 600 Rbdr. (Md.
Aarhuus Stifts-Tidende, 1838-10-26
- Toldvæsenet har efter Kjøbenhavns Gjæsteretsdom af 18de ds., der læses i Berl. Tid., complet tabt en Sag imod Fabriqueur A. Fibiger. Denne er ikke alene frifunden for Kammeradvocatens Tiltale, men skal ogsaa enten in natura have tilbageleveret 8 for ham anholdte Tdr. fiint Hvedemeel med tilhørende Foustager eller have sammes Værdie erstattet efter uvillige Mænds Skjøn, med Renter fra 27de April sidstl. Med samme Tillæg af Renter skal Kjøbenhavns Toldinspection betale til Hr. Fibiger Udførsels-Consumtions Godtgjørelse for 32 Tdr. fiint Hvede 1 meel med 54 Rbd. 72 s. Repr. (Hls. Av.)
Aarhuus Stifts-Tidende, 1838-10-26
I Anledning af Hs. Maj. Dronningens høie Fødselsdag opføres paa det kgl. Theater Sauvegarden, Lystspil i 1 Act, oversat efter Ancelots Original af Hr. Borgaard, og dernæst Phantasiens Øe eller Fra Chinas Kyst, original romantisk Ballet i 2 Acter med et Slutnings-Tableau, af Hr. Balletmester Bournonville, Musiken componeret og arrangeret tildeels af Hr. Secretair Hartmann, Decorationerne udførte af dHrr. Wallich og T. Lund.
Aarhuus Stifts-Tidende, 1838-10-26
Natten mellem den 20de og 2de de og lige henad Middagsstunden den 2de rasede her en meget stærk Storm fra NB., som lader befrygte mange sørgelige Efterretninger fra Søen. Vandet steg ved Toldboden 4 Fod over sin sædvanlige Høide.
Aarhuus Stifts-Tidende, 1838-10-26
Helsingøer, den 21de Octbr. Under den opkanagtige Storm af N. igaar steg Vandet 5 Fod og 3 Tmr. over daglige Vande. Paa Cronborg gi Vandet over de ydre Volde, og en stor Deel af den nye anlagte Vei ud til Snedkersteen er bleven bortskyllet. Stormen var i Fredags og igaar saa heftig i nogle Timer, at man maatte erklære Farvandet useilbart, hvilket, naar undtages paa Grund af Jis gang, ikke i flere Aar har været Tilfældet.
Aarhuus Stifts-Tidende, 1838-10-26
Skibs=Efterretninger. Skibet "Juliane Marie, Bøye, fra Rudkjøbing bestemt til Hull med Rapsæd, er den 15de October indbragt til Harlingen lækt og med Tab af Anker og Toug. Ladningen maa losses. - Skibet Maria Caroline", Dircks, af Stralsund, fra Hull med Kalksteen; som Ballast bestemt til Memel, er Natten til den 15de dennes pludseligen sjunket imellem Laaland og Fehmern. Mandskabet er ankommet i Burg.
Aarhuus Stifts-Tidende, 1838-10-26
Lemvig, den 14de Octbr. Den 12te de, indstrandede, udfor Harboere, Skonnerten Haabet, af Svendborg, fra London ballastet bestemt til Hjemstedet. Skipperen, Clemensen, samt Styrmanden, H. Hansen, og 4 Matroser, druknede ved Landsætningen; kun Tømmermanden og een Matros reddede sig i Land. Skibet gik strax aldeles i Stykker, og af Vraget og Inventariet vil sandsynligviis kun lidet kunne vorde bjerget. Den 13de f. M. forliste for Indseilingen af Agger Canal Jagten Martad, af Skive, Skpr. N. P. Madsen, fra Newkastle med Kul &c. bestemt til Hjemstedet. Mandskabet blev den anden Dag bjerget, med et sjeldent Mod og Udholdenhed samt med Livsfare, af Lotserne og en Mand fra Kanalskibet. Jagten er slaaet i Stykker, og Ladningen tabt.
Aarhuus Stifts-Tidende, 1838-10-26
Mariager, den 18de Octbr. Natten til den 15de dennes forliste paa Als Rev Jagten Anne Helene, Skpr. C. Møller, af og fra Nykjøbing paa Falster med Hvede og Byg bestemt til Bergen. Der er Hul i Skibet, men det Halve af Lasten vil muligen kunne vorde bjerget i ubeskadiget Tilstand.
Aarhuus Stifts-Tidende, 1838-10-26
Grenaa, den 19de Octbr. Natten til den 13de ds. kom Sluppen Friheten, Skpr. M. Thomsen, af og fra Warberg, paa Glatvedstrand. J Fartøiet fandtes kun noget gammelt Jern.
Aarhuus Stifts-Tidende, 1838-10-26
Ringkjøbing, den 19de Octbr. Den 16de de, om Morgenen indstrandede, udfor Aaberg, Barkskibet Eden", Capt. L. Nielsen, af og til Borga ballastet fra London. Besætningen, 15 Mand, er bjerget. – Samme Dags Middag indstrandede under Søgaard Briggen Anne Nicolai, Capt. N. Grønn, af Sandefjord, fra Drammen med Trælast bestemt til Calais. Mandskabet er frelst. Dækslasten var kastet overbord, og alle Seil a. ere forliste. Ladningen søges bjerget.
Aarhuus Stifts-Tidende, 1838-10-26
Jfølge den sidste engelske Post har der paa de engelske Kyster hersket svære Storme, der have tilføiet Skibsfarten betydelig Skade. (Hand. T.)